cyanic-selkie/wikianc huggingface dataset:
Al Jazirah
Økonomi
I dag tjener staten på det verdensberømte Gezira-prosjektet. Dette var et av de første forsøkene for dyrking av bomull i tørr jord som startet i 1925. Samme ble gjort med vann fra Sennardemningen og andre dammer. Det ble opprettet kanaler fra dammen og bortover til tørre land. Sudan holdt på med et nokså hemmelig prosjekt hvor mer enn 10,000 km² med jord skulle bli brukt til jordbruk. I 1950 offentliggjorde staten dette og økonomien steg. Bomullsproduksjonen steg gjennom 1970-årene, men når hvete ble tilført disse åkre i 1990-årene, bestod en tredjedel av åkrene i landet av bomull.
Otto Lilienthal
Otto Lilienthal (født 23. mai 1848 i Anklam i Mecklenburg-Vorpommern, død 10. august 1896 i Berlin) var en tysk flypioner og oppfinner. Han er anerkjent for å ha bygget det første vellykkede menneskebærende glideflyet, Derwitzer Gleiter («Derwitz glidefly») 1891. Selv om det var Sir George Cayley som bygget et vellykket menneskebærende glidefly nesten førti år tidligere.
Han har allikevel hatt stor innvirkning på flyvingen. Han utførte ca. 2 000 flyvninger med glideflyet sitt fra 1891 til hans død fem år senere. Lilienthal gjorde den grunnleggende forskningen innen aerodynamikk og flyvingenes form. Han la grunnlaget for brødrene Wrights motoriserte flyvning noen år senere.
Lilienthal opplevde en del flystyrt med glideflyet sitt, men disse var alle i lav hastighet og høyde og gjorde derfor ikke så mye skade. 9. august 1896 knakk vingen på glideflyet hans som følge av et kraftig vindkast, han falt 17 m rett ned og brakk ryggen. Han døde neste dag, etter å ha sagt: «Opfer müssen gebracht werden!» («offer må gjøres»)
Tegel lufthavn er oppkalt etter Lilienthal. Det finnes et minnesmerke over Lilienthal i Berlins ortsteil Steglitz. Dette minnesmerket heter Flyberget (se bilde).
Veslefrikk
Veslefrikk kan vise til:
Vakås holdeplass
Vakås holdeplass er en jernbanestasjon for lokaltoget på Drammenbanen på Vakås i Asker. Stasjonen ble åpnet i 1957.
Hatem Trabelsi
Hatem Trabelsi (født 25. januar 1977 i Ariana) er en tunisisk tidligere fotballspiller som har spilt for blant annet Sfaxien, Ajax, Manchester City og Al-Hilal.
Meritter
Ajax Amsterdam
Karriere som spiller
Oppdatert 1. juli 2006
Lombardering
Lombardering er et (arkaisk) uttrykk for det tilfelle at en bank yter lån med sikkerhet i verdipapier, slik som aksjer. Forutsetningen er at aksjene er omsettelige. Lombardering har gjerne vært en driver for aksjespekulasjon, som i flere tilfeller har ført til økonomiske sammenbrudd, fordi verdiene av aksjene drives opp til en kunstig høy verdi, samtidig som sikkerheten for de lån som er tatt opp for aksjekjøp er fundert i de samme aksjene.
Strekspiller
En strekspiller eller linjespiller er en spillerposisjon i håndball. Strekspilleren er den spiller som i angrep står blant motstanderens forsvarsspillere og forsøker å skaffe seg plass ved målfeltlinjen – den heltrukne streken seks meter fra målet. Streken markerer grensen for hvor nær målet en spiller, bortsett fra målvakten, kan oppholde seg på banen. Strekspilleren forsøker å skaffe seg plass nok til å kunne motta ballen fra en av medspillerne (innspill til strek) og deretter skyte mot mål. Strekspilleren bidrar også til at medspillere kommer i scoringsposisjon ved å sperre forsvarsspillerne på motstanderlaget. Et håndballag har, avhengig av spillersystem, én eller to strekspillere på banen. Det er ofte mange direkte fysiske dueller mellom strekspilleren og de nærmeste forsvarerne.
Diplomacy
Diplomacy er et brettspill fra 1954 som simulerer maktspillet mellom de europeiske stormaktene i forkant av første verdenskrig. Spillet legger vekt på spillernes evne til forhandlinger og strategi, og har således mer til felles med sjakk enn for eksempel Risk.
Spillets gang
Diplomacy kan spilles av opptil syv spillere, der hver kontrollerer en av de syv stormaktene som dominerte Europa på denne tiden. Det er også mulig å spille spillet med så få som to spillere, eller med flere enn syv, hvis flere samarbeider om å styre en stat. Om det er færre enn syv spillere med, må det avgjøres om noen spillere skal kontrollere flere nasjoner, eller om noen stater skal forbli passive uten å styres. Spillet egner seg best med syv spillere ettersom runder med færre har en tendens til å bli svært ubalanserte.
Med klokken fra øverste venstre hjørne, er stormaktene som deltar disse:
Spillebrettet er delt inn i provinser, og en del av provinsene er såkalte forsyningssentra, som er viktige i spillet, i og med at man til etter hvert trekk får samme antall tropper som man har forsyningssenter under kontroll. Spillet vinnes ved at en spiller kontrollerer 18 slike forsyningssentre. Spillet kan også vinnes ved at alle spillere er utslettet og de gjenværende spillerne anerkjenner uavgjort seg imellom. Om en spiller trekker seg fra kampen før vedkommende er annektert av en annen, blir dennes brikker stående løst.
Særtrekk ved Diplomacy
Spillet er veldig abstrakt, i motsetning til en del andre strategispill, og det er ingen form for teknologi og forskning, forsyningslinjer, økonomi eller liknende. Til gjengjeld er det, som tittelen tilsier, mye vektlegging på diplomati spillerne imellom, og man har i praksis ikke mulighet til å vinne uten å inngå gode avtaler med de andre spillerne, og passe på å gi og ta etter behov, og eventuelt dolke dine allierte i ryggen om det blir nødvendig.
Flaks/slump
Spillet har nesten ikke noen elementer av flaks, da alle tropper som nevnt alltid har styrke 1, og terninger eller andre lavgrads tilfeldighetsgeneratorer ikke forekommer. Det eneste innslag av flaks i spillet, er at nasjonene ofte deles inn etter et flaksbasert system, for eksempel en trekning av lapper der prioritetene er skrevet opp, slik at trekningen ikke blir utelukkende flaksbasert, men har med spillernes preferanser å gjøre.
Carcar City
Carcar City er en filippinsk by i provinsen Cebu. Under folketellingen i 2007 kom man til et befolkningstall på 100 632, i 2010 hadde den et beregnet innbyggertall på 107 323.
Diplomacy
Spilletid
Spillet tar meget lang tid å spille. Det settes av minst 20 minutter for hver runde for diskusjoner, og å skrive kommandoer tar ekstra minutter. Kamper på godt over 10 timer, kan ofte forekomme. Dette har ført til at spillet har fått en meget stor utstrekning via brev, eller i nyere tid; e-post. Dette foregår ved at folk sender brev til hverandre om forhandlingene, og at kommandoene blir sendt til en sentral person som styrer det hele, eller at alle spillerne møtes for en kort tid en gang i blant og bare flytter brikkene og forlater stedet.
Carcar City
Carcar var kjent som Sialao før spansk kolonisering. Den ble en municipio i 1599. I 2005 ble storbyregionen Metro Cebu utvidet slik at Carcar ble dens sørligste del. To år etter fikk kommunen bystatus, og etter et frem-og-tilbake i rettsvesenet er den forblitt by.
Saunet Sparell
Saunet Sparell (født 1. januar 1971 i Addis Abeba i Etiopia) er en svensk skuespiller og artist som hadde rollen som Nadia Selam Tefari i den norske såpeserien Hotel Cæsar. Hun har også vært med i den svenske eurodance-gruppen Basic Element.
Carcar City
Barangayer
Carcar City er inndelt i 15 barangayer per 30. september 2019.
Saunet Sparell
I 1995 ga hun ut singelen «The Ride». Hun har også hatt vokalen på singelen «Deep Under» i 97, sammen med DJ-en The Saint fra Skodje.
Kristianiakrakket
Kristianiakrakket er vanlig betegnelse på det krakk i aksje- og eiendomsmarkedet som skjedde i Kristiania (i dag Oslo) 11. juni 1899.
På slutten av 1800-tallet var det en meget sterk økonomisk vekst i Kristiania. Lønningene og folketallet steg kraftig og det var en meget aktiv byggevirksomhet. En sterk etterspørsel etter trelast internasjonalt var en medvirkende faktor, særlig fordi mye av den norske eksporten ble håndtert av firmaer med hovedkontor i Kristiania.
Tilbudet av finansielle tjenester økte, og flere nye banker ble etablert: Den norske Diskontobank, Den norske Aktiebank, Den norske Industri- og Vexelbank, Christiania Privatbank, Norsk Vexel- og Landmandsbank og Kristiania Delkrederbank. Mange aksjeselskaper ble etablert, og omsetning av aksjer som forretning (spekulasjon) begynte å bli vanlig. De første ukentlige kursnoteringer kom i 1897.
De nye bankene hadde typisk en liberal utlånspolitikk, og ga gjerne lån mot sikkerhet i aksjer (lombardering). Det stadig stigende aksjemarkedet og enkel tilgang til kreditt ga muligheter for raske gevinster, og etter hvert også tvilsomme forhold. Flere av banksjefene i de nye bankene deltok selv i aksjespekulasjonen.
Den utløsende faktoren til krakket var konkursen i konglomeratet Chr. Christophersen & Co i juni 1899, som etter en voldsom ekspansjon hadde mistet oversikten over driften og ble tvunget til å begynne med «vexelrytteri» av store dimensjoner for å holde driften i gang. Det skal ha vært firmaets bankbud som i sin daglige runde nevnte at dette nok var de siste veksler firmaet kunne innfri som utløste selve konkursen. Etter sigende skal banksjefen ha sagt i en middag med generalkonsul Christophersen samme kveld:
Firmaets totale gjeld var da på 14 millioner kroner, tilsvarende 20 % av statens årlige utgifter.
Krakket medførte et kurstap i de nystiftede bankene på til sammen 17 millioner og etter få år måtte alle de nystiftede bankene innstille.
Den omfattende boligbyggingen hadde medført at 10 % av bygningsmassen stod ledig, og husleiene i noen nye leiegårder ble satt til null, for at folk skulle bli boende og derved forhindre forfall. Folketallet i Kristiania sank i perioden 1900 til 1905, selv om fødselsoverskuddet skulle tilsi at befolkningen burde økt. Antall byggemeldinger gikk ned fra 1756 i 1898 til 764 i 1900, og produksjon av byggmaterialer som murstein ble mer enn halvert.
UFC 74
UFC 74: Respect var et MMA-arrangement i regi av UFC i Las Vegas, Nevada 25. august 2007.
Isabella Tobias
Isabella Tobias (født 23. august 1991) er en amerikanskfødt israelsk kunstløper. Hun konkurrerer i isdans sammen med Ilja Tkatsjenko og representerer Israel. Tidligere representerte hun Litauen med Deividas Stagniūnas, og sammen med ham deltok hun i Vinter-OL 2014 i Sotsji, der de kom på 17.-plass.
Strictly Come Dancing
Strictly Come Dancing er en britisk danseprogram og talentkonkurranse som har gått på BBC1 siden 2004. I denne programserien konkurrerer dansende par, hvert bestående av en kjendis og en profesjonell danser, mot hverandre. De blir vurdert av et dommerpanel, mens TV-seerne kan ringe inn og stemme på sine favorittpar. Det paret med færrest stemmer går ut og får dermed ikke delta i den videre konkurransen. Programmets hovedfokus ligger på selskapsdans.
Serien er blitt eksportert til flere land, blant annet USA som Dancing with the Stars og Norge som Skal vi danse.
Bhor
Bhor var en fyrstestat i kolonitidens India. Den lå omkring 140 kilometer sørøst for byen Bombay. Arealet var 2,400 kvadratkilometer og innbyggertallet i 1911 var 144,601. Passet Bhor Ghat er den viktigste forbindelseslinjen mellom Deccan og kysten. Great Indian Peninsula-jernbanen går over passet.
Sprint-NM på skøyter 2006
Sprint-NM på skøyter 2006 ble avholdt på Risenga kunstisbane i Asker 7.–8. januar 2006.
Junior-NM i Sprint for både damer og herrer ble også arrangert samme sted, samme helg. Teknisk arrangør var Asker Skøyteklubb. Dette ble endelig klart etter at skøytetinget i Harstad 2005 hadde gjort noen små endringer i NM-programmet. Dette medførte at alle norske sammenlagtmestere i sprint på skøyter skulle kåres på samme sted, senior- og juniorklasser for både damer og herrer.
Løpene startet klokken 12.00 (lokaltid) begge dager, og trekningen av parsammensetningen for lørdagens løp foregikk i klubbhuset på fredag den 6. januar kl. 18.00.
Sammenlagt damer senior
Annette Bjelkevik, Arendal Skøiteklub, satte banerekord på 1000m (1.23,33). Den gamle var det Linda Olsen som hadde på 1.23,77 fra Sprint-NM 2004 samme sted.
Sammenlagt herrer senior
Even Wetten, Hamar Idrettslag, satte banerekorder på 500m (36,89), 1000m (1.13,40) og sammenlagt (148.830). De tidligere rekordholderne var henholdsvis Roger Strøm på 500m (37,35) og Petter Andersen på 1000m (1.14,05).
1000m-tiden var også mesterskapsrekord. En rekord (1.13,83) som tidligere ble holdt av Pål Gravem.
Stian Elvenes, Aktiv Skøyteklubb var tatt ut til NM men stilte ikke opp.
Sammenlagt herrer junior
* = ny norsk uoffisiell utendørs rekord for junior Sprint-firkamp. Den gamle som Frode Rønning hadde var fra 1979.
Alle tidene til Håvard Bøkko var også mesterskapsrekorder i junior-NM sprint bortsett fra på første 1000m.
Ruslan Zjigansjin
Ruslan Zjigansjin (født 25. september 1992) er en russisk kunstløper. Han representerte landet sitt under Vinter-OL 2014 i Sotsji, der han ble nummer 16 i isdans.
Geitmyra
Geitmyra (tidligere blant annet skrevet Gjetemyren) er et løkkehus i Oslo med adresse Tåsenveien 2. Eiendommen er dokumentert tilbake siden 1696. Da tilhørte den borgermester Johan Petersen Bergmann, og eiendommen hadde løkkenummeret 192. Noen få år senere ble eiendommen en del av Ullevål, for så å skilles ut som egen eiendom i 1755. Selve hovedbygningen slik den står i dag har blitt registrert som oppført i 1755 ved eier Johan Carlsen. Hovedbygningen består av to etasjer og er laftet med panel. Den har sidefløy, sidebygning og drengestue.
Niels Onstad
Niels Onstad hadde mange kontakter til det norske kunstnermiljøet, blant annet til Edvard Munch. Moren var maler. Fra sist i 1920-årene og frem til 1950, arbeidet han sammen med broren, og i 1935 startet de skipsaksjeselskapet Niels Onstads Tankrederi A/S. I 1940 slo Niels Onstad seg ned i USA og arbeidet for Nortraship. Han fortsatte rederivirksomheten derfra fram til 1955, da han fortsatte i Oslo.
I 1955 møtte han også skøytekjendisen Sonja Henie. De giftet seg året etter og etablerte på 1960-tallet Henie Onstad Kunstsenter på Høvikodden i Bærum sørvest for Oslo.
Geitmyra
I 1884 ble eiendommen kjøpt av Oslo kommune for anlegget av Nordre Gravlund. Geitmyra ble fredet i 1924. Nordre gravlunds kapell i Kierschows gate 10 var tidligere låve tilhørende eiendommen.
Geitmyra stod i mange år ubenyttet, men har siden 2011 huset Stiftelsen Geitmyra matkultursenter for barn.
Kulturminne
Geitmyra er et kulturminne og har nummer 86179 i Riksantikvarens kulturminnebase.
Ostoher
Ostoher var en mann fra J.R.R. Tolkiens fiktive verden Midgard. Han var sønn og etterfølger av Kong Anardil av Gondor, og ble den 7. kongen av etter at hans far døde i året 411 i det tredje tidevervet.
Han gjorde byen Minas Anor (senere Minas Tirith) til sin sommer residens, og under hans styre startet også Austringenes angrep på Gondor. Ostoher sendte sin sønn, Tarostar (senere kjent som Kong Rómendacil I), for å møte denne trusselen, og Tarostar tvang Austringene til å overgi seg.
Ostoher døde i år 492 T.T., og ble etterfulgt som konge av Gondor av sin sønn Tarostar, som da hadde tatt navnet Rómendacil I.
Ostoher Ostoher Ostoher
Tarannon Falastur
Tarannon Falastur var en mann fra J.R.R. Tolkiens fiktive verden Midgard. Han var den 12. kongen av landet Gondor. Tarannon Falastur overtok tittelen som konge av Gondor etter sin far, Kong Siriondil, i år 830 i det tredje tidevervet. Utvidelsen av Gondor begynte under hans styre siden han var den som startet anleggelsen av Gondors marine. Derfor ble han også kalt den første Sjøkongen.
Hans styre ble plaget av at han hadde intriger med din dronning, Berúthiel, som spionerte på alt og alle innenfor landets grenser. En gang hun gikk for langt sendte kong Tarannon henne i eksil. Som et resultat av dette døde han barnløs, i 913 T.T., og det var hans nevø, Eärnil I som overtok styringen av Gondor og tittelen som konge etter han.
Falastur Tarannon Falastur Falastur
Fysikk på roterommet
Fysikk på roterommet også kalt Fysikk i hverdagslivet er et norsk TV-program om fysikk som gikk sporadisk på NRK Fjernsynet fra 25. august 1960 til 1990. Programmet ble ledet av de to fysikerne Helmut Ormestad og Otto Øgrim.
Innhold
I formen samtalte de to fysikerne samtidig som de gjorde fysikkeksperimenter. Den ene av dem (som regel Ormestad) spilte dum og stilte spørsmål, mens den andre (som regel Øgrim) svarte med enkle forklaringer. Et viktig poeng ved eksperimentene var at de brukte dagligdagse gjenstander som folk stort sett skulle ha tilgjengelig i hjemmene. Seerne skulle derfor, om de ville, kunne gjenta eksperimentene sjøl.
Mange av de tidligste programmene ble slettet. Dette skjedde fordi NRK hadde en rutine med å slette de fleste programmer for å bruke opptaks-tapene om igjen.
Før Ormestad og Øgrim startet arbeidet med fjernsynsserien, hadde de en tilsvarende populærvitenskapelig fysikkserie i NRK radio. Den gikk fra slutten av 1940-tallet.
De to seriene utløste en serie bøker. Den første var ei samling tekster til radioprogrammet, «Pølser, fysikk og potetsalat», fra 1951.
Spin-off produkter
Ormestad og Øgrim utga også en bok med øvelser, Fysikk på roterommet, i 1992
Etter Ormestads død laget Øgrim sammen med andre fysikere flere bøker med forsøk, videoer og nettsider som også bruker fellestittelen «Fysikk på roterommet»
Den nyeste er Otto Øgrim og Svenn Lilledal Andersen, Eksperimentboka : 191 forsøk fra Fysikk på roterommet fra 2005.
Karlholmsbruk
Karlholmsbruk er et svensk tettsted i Tierp kommune i Uppsala län i landskapet Uppland. I 2010 hadde tettstedet 1 150 innbyggere. Karlholmsbruk ligger cirka 25 kilometer nord for Tierp.
Karlholmsbruk ligger ved Lövstabukten av Bottenhavet. Tämnarån munner ut ved Karlholmsbruk. Stedet deles iblant inn i Nöttö (den vestlige delen av bebyggelsen), Karlholm (Bruket) samt Snatrabodarna (den østlige delen av bebyggelsen). Karlholmsbruk forbindes ofte med Karlit AB som blant annet produserer trefiberplater. Her ligger også Huhtamaki Sweden AB, som produserer næringsmiddelemballasje.
Innbyggerne i Karlholmsbruk pendler ofte til arbeidsplasser i Tierp og Gävle. Riksväg 76 passerer Karlholmsbruk og leder til Östhammar og Gävle.
Karlholmsbruk har et godt bevart bruksmiljø. I årene 1735 – 1931 var det masovn og smie her. Treindustrien ble grunnlagt i 1910. Bruket ble anlagt av Charles de Geer, og var inntil 1917 fideikommiss under Leufsta Bruk. I 1880 ble det oppført en lancashiresmie, som ble restaurert i 1973.
Stedsnavnet
Navnet kommer fra brukets grunnlegger, Charles de Geer, som grunnla bruket på 1720-tallet.
University of Lethbridge
University of Lethbridge ligger på vestsiden av Oldman-elva i byen Lethbridge i Alberta, Canada.
Historie
Universitetet ble grunnlaget i 1967. Arkitekten Arthur Erickson tegnet University Hall, og den delen av universitetet åpnet i 1971.
I 1996 åpnet universitetet satellittundervisning i Calgary og Edmonton.
Akademisk
Programstudier tilbys både på master- og bachelornivå.
I 2004 tildelte universitetet sine første doktorgrader. Lisa Thomson og Robbin Gibb ble begge tildelt doktorgrader i kognitiv- og oppførselsrelatert nervevitenskap. Tidligere samme år godkjente provinsen Alberta en utvidelse av Ph.D-programmet som ville inkludere grader i fem nye områder: Biomolekylær vitenskap; biologiske systemer og biologisk mangfold; jorda, rommet, og naturvitenskap; evolusjon og oppførselø og informatikk.
Forskning
Universitetet er nasjonalt kjent som et naturvitenskapelig institutt. Det samarbeider med to føderale jordbrukssentre for forskning i Lethbridge. Universitetets infrastruktur innen naturvitenskap og informasjonsteknikk er vidt tilgjengelig for bachelorstudenter.
Charles Marie de La Condamine
La Condamine ble ansatt i 1730 som adjunkt i kjemi ved franske vitenskapsakademiet og hadde også stol nr. 23 i akademiet fra 1760 til sin død. Han deltok 1735-45 i De franske landmålingsekspedisjoner med oppmålingen av en meridian-grad ved ekvator og laget det første kartet (1744) over Amazonas der astronomiske oppmålinger var brukt som grunnlag. Han var en ivrig talsmann for å innføre et internasjonalt målesystem og for obligatorisk beskyttelsesvaksinering. La Condamine forstod de fleste europeiske språk og utga mange avhandlinger.
University of Lethbridge
Fakulteter og programmer
Universitetet har seks fakulteter som administrerer de tilgjengelige bachelor-, master- og doktorgradsprogrammene.
Charles Marie de La Condamine
Under sine reiser beskrev han flere vekster for første gang.
University of Lethbridge
Idrett
Universitetet er representert i interuniverisitetsidretten ved Lethbridge Pronghorns, tidligere kjent som the Chinooks. Det spilles med lag for menn og kvinner i basketball, ishockey, judo, rugby, fotball, svømming, og sprint.
Charles Marie de La Condamine
Eksterne lenker
Artikkel hos Runeberg
Leioderes kollari
Leioderes kollari er en bille som tilhører familien trebukker (Cerambycidae). Artsdatabanken har ikke tildelt noe normert navn, men blek lønnebukk er foreslått. I Norge er den bare funnet ved Oslo.
Utseende
En middelsstor (9–15 mm), slank, ensfarget lysbrun til brunoransje trebukk. Antennene er omtrent så lange som kroppen hos hannen, noe kortere hos hunnen. Hodet er forholdsvis stort og bredt. Pronotum er bredere enn langt og har jevnt rundede sider. Dekkvingene har markerte, rettvinklede hjørner, bak disse er de parallellsidige, de dekker ikke de to siste bakkroppsleddene. Vingene er ganske tett, middels grovt punkterte og har et ganske dypt lengdeinntrykk som går fra litt innenfor skuldrene skrått innover. Lårene er kølleformede, beina ellers slanke.
Levevis
Arten lever bare på død ved av spisslønn (Acer platanoides). Larven utvikler seg helst i nylig døde grener som er 2-5 centimeter tykke. Larveutviklingen tar ett eller to år. De voksne billene kan finnes i juni-juli, av og til på blomster.
Utbredelse
Arten har en østlig utbredelse i Europa, og har en nokså isolert forekomst i Sør-Skandinavia, videre finnes den fra Polen sørover til Syria, mot øst til Uralfjellene. I Norge er den bare funnet ved Oslo.
Cappelens Norgeshistorie
Cappelens Norgeshistorie er et historiverk i femten bind som ble utgitt mellom 1976 og 1980 med Knut Mykland som hovedredaktør.
Slaget ved Herrevadsbro
Slaget ved Herrevadsbro ble utkjempet mellom folkungaene og Birger jarls styrker i 1251. Hvor slaget fant sted er det delte meninger om. Den seriøse historieforskningen har utpekt Kolbäcksån i Västmanland, mens andre har pekt mot Säveån i Vestergøtland.
Bakgrunn
I 1250 velges Birger jarls sønn Valdemar Birgersson til konge av Sverige, men kongen er bare syv år gammel og Birger jarl selv tar den egentlige styringen av landet som formynderregent. Det finnes flere andre med krav på tronen, og året etter starter stormannen og folkungaeren Junker Karl, Knut Magnusson av Bjälboætten og Filip Knutsson et opprør mot den valgte kongen, men ble slått ned og beseiret ved Herrevadsbro i 1251. Deretter var den ingen betydelig motstand innad i Sverige mot Birger jarl og den umyndige kongen.
Maktkampen
Vinteren 1250-1251 kom Knut Magnusson til den store middelalderkongen i Norge, Håkon Håkonsson. Knut var en ætling til en av Birger jarls foretredere, jarlen Birger Brosa som døde i 1202. Om våren 1251 sluttet to andre stormenn seg til hans selskap, den ene var sønn av en tidligere konge av Sverige, Knut Holmgersson Lange (død i 1234), Filip Knutsson av Ymseborg, og som tidligere hadde fordrevet kong Erik Eriksson den lespete og halte fra den svenske tronen ved et tidligere folkungaopprør i 1229. Den andre hadde også det samme fornavn, Filip Larsson, en halvbror til Filip Knutsson. Disse ville ha norskekongens støtte til en militært opprør i Sverige.
Kong Håkon avviste derimot bestemt stormennenes begjæring om støtte mot Birger jarl. Han hadde allerede inngått en overenskomst i 1249 om «at det skulle være fred mellom Norge og Sverige, uvenner av den ene eller andre ikke trives eller tåles i den andres rike.» I tillegg hadde Birger jarls datter Rikissa Birgersdatter nylig blitt gift med kong Håkons sønn, Håkon Håkonsson den yngre, den samme våren som en bekreftelse av fredsavtalen.
Stormennene fra Sverige hadde valgt en særdeles dårlig anledning til å be om norsk støtte. De henvendte seg deretter til den danske kongen Erik Plogpenning og fikk hans støtte, foruten også hos vendere og tyskere. Samtidig synes det som om at de også fikk med seg norske eventyrere uavhengig av norskekongens ønske. Antagelig ga kong Håkon beskjed til Birger jarl om opprørernes planer slik at formynderregenten kunne forberede seg.
Slaget
Opprøret skjedde om høsten 1251. Detaljene er få og kildene sparsommelige. Kanskje herjet de rundt i Skåne og angrep Birger jarls menn der det passet seg mens de forsøkte å tvinge bondesoldater fra allmuen inn i sine egne styrker. Noe senere møttes folkungaenes leiehær og kongshæren til det avgjørende slaget ved Herrevadsbro eller Härvadsbro.
I henhold til en samtidig kilde, den islandske lovmannen, historikeren og skalden Sturla Tordsson, forfatteren av Håkon Håkonssons saga, hadde Birger jarl kjempet ved Härvadsbro. Det er en bekreftelse på at slaget virkelig fant sted, og ikke at opprørerne bare ga opp. En eldre kilde, Erikskrøniken (skrevet rundt 70 år etter hendelsene) gir derimot inntrykk av at man har unngått den avgjørende slaget. Isteden hadde opprørerne blitt lovet fri ferdsel ved at de la ned våpnene og samtidig uten at de gjorde avtale om å utveksle gisler. Deretter overfalt jarlen dem, og her er de to kildene samstemmig, lot opprørerne halshugges. I henhold til Sturla Tordsson som i andre sammenhenger er kjent som etterrettelig, etter at de hadde «overgitt seg alle sammen».
Etter slaget eller henrettelsene ba Birger jarl paven om «avløsning og tilgivelse» i et pavelig brev datert 23. oktober 1252. Sturla Tordsson skrev før sin død i 1284 at «folk dømte så ulikt om det verk som jarlen hadde utført, og det kom mest an på hvem som hadde talt, venner eller uvenner av jarlen.»
Med henvisning til andre slag i samtiden med slaget ved Herrevadsbro har forfatteren Ingvar Leion i boken Birger Jarl och slaget vid Nårunga 1251 ment at angriperne kan talt opptil 500 ryttere og kanskje 5 000 fotsoldater.
Erikskrøniken skriver:
Kilder
Några ståndpunkter kring händelsen, utdrag ur ovan nämnd skrift, finns på https://web.archive.org/web/20071112134336/http://web.mac.com/leion/
The Valley (London)
The Valley er den engelske fotballklubben Charlton Athletics hjemmebane. Arenaen, som ble åpnet i 1919, ligger i Greenwich, London.
Bengt Calmeyer (musiker)
Bengt Agnor Calmeyer (født 27. mai 1969) er en norsk bassist fra Nesodden, kjent som medlem av Turboneger i perioden 1991 til 1996. Han medvirket her på platene Hot Cars and Spent Contraceptives, Helta Skelta, (He's a) Grunge Whore (EP), Never Is Forever og Ass Cobra samt diverse singler.
The Valley (London)
Siden 1919 har klubben benyttet tre andre fotballbaner i tillegg til The Valley. I 1923 spilte de på Catford, og i årene 1985 til 1991 på Crystal Palaces bane, Selhurst Park.
Bengt Calmeyer (musiker)
Bengt Calmeyer har også vært vokalist i Akutt Innleggelse sammen med Thomas Seltzer og bassist i Black & Decker.
The Valley (London)
I 1991 og 1992 ble arenaen modernisert og gjort om til et anlegg med bare sitteplasser. I denne perioden spilte Charlton hjemmekampene sine på West Ham Uniteds bane, Boleyn Ground.
Ylihärmä
Ylihärmä er en tidligere kommune i landskapet Södra Österbotten i Finland. Kommunen ble den 1. januar 2009, sammen med kommunene Alahärmä og Kortesjärvi, slått sammen med Kauhava kommune.
Havenergi
Havenergi er et begrep som viser til ulike typer fornybar energi fra havet. Havenergi kan omfatte bølgekraft, tidevannsenergi, saltkraft og varme fra havet. Noen bruker også begrepet i forbindelse med offshore vindkraft. Bioenergi fra havet omfattes vanligvis ikke av dette begrepet. Havenergi står i dag for en meget liten del av energiproduksjonen i verden.
Tidevannskraft
Solen og månen påvirker verdenshavene ved at det dannes tidevann på grunn av gravitasjon. På steder langs kysten der det er sund og streder kan store vannmasser få stor hastighet som kan utnyttes. Energipotensiale kan være i området 500–1000 W/m² i tverrsnittet av strømmen.
Bølgekraft
Bølgekraft som tar opp energien fra havdønninger og tidevannskraft, der energi fra tidevann utnyttes, er to former av vannkraft med fremtidig potensial. Et demonstrasjonsanlegg drives av Ocean Renewable Power Company på kysten av Maine og er koblet til kraftnettet, tidevannskraftverket i Bay of Fundy utnytter en av verdens sterkeste tidevannsstrømmer.
Utnyttelse av bølgekraft blir gjort på forskjellige måter, blant annet med en svingende vannsøyle i form av et tårn satt opp ved kysten, der bølgene fanges opp og ledes inn i tårnet. Når vannsøylen beveger seg opp og ned oppstår en kraftig luftstrøm inn og ut av tårnet, som driver en turbin som igjen driver en generator. Andre konsepter har også blitt satt i drift, blant annet flytende konstruksjoner festet på havbunnen. Når disse konstruksjonene beveger seg opp og ned på vannflaten i takt med bølgene, kan energien utnyttes.
Saltkraft
Saltkraft går ut på at forskjellen i saltinnhold mellom sjøvann og ferskvann utnyttes. Osmotisk trykk mellom sjøvann og ferskvann tilsvarer en vannsøyle på 270 m. Om en har membran mellom to beholdere med saltvann og ferskvann, vil vannmolekyler trenge gjennom membranen og skape trykk. Denne energien kan utnyttes i spesielle kraftverk i elvemunninger ved havet. Teoretisk kan hver 1 m³ med ferskvann som renner ut i havet, generere en energimengde på 0,7 kWh. En regner med at virkningsgraden for slike kraftverk vil være nokså lav, anslagsvis 60 %.
Havstrømkraft
Havstrømkraft kan sammenlignes med tidevannskraft, men går ut på at de store havstrømmene utnyttes til energiproduksjon. Havstrømmene oppstår på grunn av jordrotasjon og samspillet mellom solen og månens gravitasjon, samt termiske fenomener. For eksempel har Golfstrømmen en hastighet på fem knop enkelte steder. I Norge har Hammerfest Energi bygget et forsøksanlegg med en turbin på 300 kW på bunnen av Kvalsundet. Imidlertid ga en opp satsingen i Norge i 2008, og fortsatte med forsøk på utnyttelse av havstrømmer utenfor Skottland.
Havvarmekraft
Havvarmekraft bruker temperaturforskjellen mellom kjøligere dyp og varmere overflatevann, hvor temperaturforskjellen kan være oppimot 20 °C. Bare noen få forsøksinstallasjoner har blitt utviklet til kommersielle anlegg.
The Valley (London)
Anlegget har nå plass til 27 116 tilskuere (bare sitteplasser), og de fire tribuneseksjonene heter: West Stand, North Stand, East Stand og South Stand.
Banens mål er 101 x 66 meter, og tilskuerrekorden er på 75 031 i 5. runde i FA-cupen mot Aston Villa den 12. februar 1938.
Eärnil I
Eärnil I var en mann fra J.R.R. Tolkiens fiktive verden Midgard. Han var den 13. kongen av landet Gondor, og den andre Sjøkongen.
I året 913 i det tredje tidevervet etterfulgte han sin berømte onkel, Kong Tarannon Falastur, som konge av Gondor, siden hans onkel dessverre døde barnløs p.g.a. sitt dårlige forhold til sin onde kone, Dronnind Berúthiel. Eärnil var sønn av Tarannons bror, Tarciryan.
Han fortsatte med å utvide den Gondorske marinen (dette var grunnen til at han ble kalt den andre Sjøkongen), som hans onkel hadde påbegynt, og i året 933 T.T. hadde han tatt byen Umbar.
Lijst van koningen van Gondor Królowie Gondoru
The Valley (London)
Det foreligger planer om å utvide tilskuerkapasiteten til 40 600. Dette skal eventuelt gjøres i tre trinn.
Peter Norman
Peter George Norman (født 15. juni 1942, død 3. oktober 2006) var en australsk friidrettsutøver fra Thornbury i Melbourne. Han er best kjent for sølvmedaljen på 200 m i de olympiske lekene i Mexico by 1968. Hans tid, 20,06, er fremdeles australsk rekord. Norman var også fem ganger australsk mester på 200 m.
Norman kvalifiserte seg til OL i München i 1972, men ble allikevel ikke tatt ut på det australske laget. Han la opp idrettskarrieren kort tid etter dette og konkurrerte siden bare som amatør.
Norman var den eneste olympiske medaljevinner fra Australia som ikke ble offisielt invitert til Olympiske leker i Sydney i 2000 av den australske olympiske komiteen. Han ble imidlertid invitert til deltakelse av den amerikanske olympiske komiteen, og deltok i Sydney som en del av den amerikanske delegasjonen.
Den amerikanske idrettsorganisasjonen US Track and Field Federation kunngjorde i 2006 at 9. oktober er Peter Norman Day, en æresbevisning aldri før utvist en ikke-amerikansk idrettsutøver av organisasjonen.
Han døde av hjerteinfarkt, etter lang tids helseproblemer som omfattet depresjon og alkoholisme. Norman ble begravet 9. oktober 2006.
11. oktober 2012, seks år og åtte dager etter Normans død, vedtok det australske parlamentet enstemmig en offisiell beklagelse for den mangeårige behandlingen av ham:"'This house apologises to Peter Norman for the treatment he received upon his return to Australia, and the failure to fully recognise his inspirational role before his untimely death in 2006, and belatedly recognises the powerful role that Peter Norman played in furthering racial equality.”"
Historien bak bildet
Bildet av Peter Norman sammen med de afroamerikanske sprinterne Tommie Smith og John Carlos på seierspallen under OL i Mexico i 1968 er blant de mest kjente sportsfotografier. I likhet med Smith og Carlos bar Norman et merke på drakten til støtte for den amerikanske organisasjonen Olympic Project for Human Rights, et prosjekt for bevisstgjøring av afroamerikanske idrettsutøvere og bekjempelse av rasisme i idrett. Smith og Carlos markerte i tillegg sin protest mot rasisme ved å heve en hanskekledd knyttet hånd i luften og bøye hodet mens den amerikanske nasjonalsangen ble spilt. Hilsningen var kjent som symbolet for Black Power brukt av medlemmer eller sympatisører av den afroamerikanske borgerrettighetsgruppen Black Panthers. Hendelsen har siden blitt ikonisk kjent som Black Power-hilsenen under sommer-OL i 1968.
Før seremonien hadde Smith og Carlos allerede avtalt å bruke svarte hansker og hilse under medaljeutdelingen. Carlos hadde imidlertid glemt sine hansker. Det var Peter Norman som foreslo at de derfor skulle bruke hver sin hanske av det hanskeparet de hadde tilgjengelig.
Idrettskarrieren
Norman startet sin idrettskarriere for det lokale laget Collingwood Harriers, men tok sitt første mesterskap for Melbourne Harriers i 1960. Han tok utdanning som trener og lærer for gymnastiske fag, men fortsatte å løpe. Han tok sin første australske nasjonale tittel i 1966 og tok samme år bronsemedalje i Commonwealth Games i Jamaica. Norman ble nasjonal mester på 200 meter hvert år fram til 1971. I 1968 tok han sølv i OL i Mexico, og gull i Pacific Games i Tokyo i 1969.
I den australske kvalifiseringen for OL i München i 1972 kom Normann inn som nummer tre, og ble ikke tatt ut på det australske OL-laget. Straks etter dette sluttet han å konkurrere i internasjonale konkurranser. Han fortsatte imidlertid som amatør i Australia fram til 1985, da en skade satte stopper for løpingen. Han fortsatte engasjementet for idrett innen ulike idrettsorganisasjoner.
Annet
Peter Norman vokste opp i Frelsesarmeen, og var personlig kristen.
Helcyra
Utseende
Store, kraftige sommerfugler. Vingenes overside er perlemorsaktig blek, med svarte vingespisser.
Utbredelse
Slekten er utbredt fra Sikkim og Assam i vest til Ny-Guinea i øst.
Taba
Taba (طابا, Ṭāba) er en liten egyptisk by ved nordenden av Akababukten. Den mest benyttede grenseovergang mellom Egypt og Israel ligger ved Taba, og turistbyen Eilat i Israel ligger omtrent 6 kilometer unna. Taba er et hyppig feriested for egyptere og utenlandske turister, særlig de fra Israel på veg mot andre destinasjoner i Egypt, eller som en helgetur. Taba er den mest trafikkerte grenseovergangen mellom Egypt og Israel, og tiltrekker seg turister fra begge land. Den egyptiske turistbyen Sharm el-Sheikh ligger tre timers kjøring sør for Taba. Stedet er den nordligste feriested innenfor Egypts «Rødehavsriviera».
Historie
Taba-krisen i 1906 begynte da sultan Abd-ul-Hamid II fra det osmanske rike besluttet å bygge en militærleir ved Taba. Storbritannia sendte en egyptisk kystvaktskip for å okkupere på nytt Naqb el Aqaba og Taba. Da de møtte en tyrkisk offiser som nektet dem tillatelse til å gå i land, gjorde den egyptiske styrken landgang på den nærliggende Faraos øy (eller Graiaøya, arabisk: Jazīrat Fira‘wn) isteden. Den britiske marinen sendte krigsskip inn i den østlige delen av Middelhavet og truet å ta bestemte øyer som tilhørte det osmanske rike. Sultanen gikk med å evakuere Tuba og den 13. mai 1906 kom både britene og osmanerne til en avtale om demarkere en formell grense. Demarkasjonslinje eller grenselinjen går omtrentlig rett fra Rafah i en sørøstlig retning til et punkt i Akababukten som ikke mer enn rundt 5 km fra Aqaba.
Xyloryctidae
+ ca. 60 slekter til
Taba
Historie
Taba var lokalisert på den egyptiske siden av våpenhvileavtalen i 1949. Under suezkrisen i 1956 ble den kortvarig okkupert av Israel, men gitt tilbake til Egypt da landet trakk seg tilbake i 1957. Israel okkuperte Sinaihalvøya på nytt etter seksdagerskrigen i 1967, og i ettertid ble det bygget et hotell med 400 rom i Taba. Som følge av jom kippur-krigen i 1973 da Israel og Egypt forhandlet om den nøyaktige posisjonen til grensen, hevdet Israel at Taba hadde vært på den osmanske siden av en grense som det hadde vært enighet om mellom det osmanske rike og britiske Egypt i 1906 og hadde derfor vært en feil i de to tidligere avtalene. Selv om det meste av Sinai ble levert tilbake til Egypt i 1982 som følge av fredsavtalen i 1979, var Taba den siste delen som ble offisielt levert tilbake. Etter en lang disputt ble saken overlevert til en internasjonal kommisjon bestående av en fra Israel, en fra Egypt og tre fra andre land. I 1988 bestemte kommisjonen i favør av Egypt, og Israel leverte Taba tilbake til Egypt i februar 1989.
Xyloryctidae
Xyloryctidae er en familie av sommerfugler som nesten utelukkende fins på den sørlige halvkulen, med de fleste artene i Australia. De hører til gruppen Gelechioidea, som er svært mangfoldig på dette kontinentet.
Taba
Historie
Som en følge av denne avtalen fikk reisende tillatelse til krysse grensen fra Israel ved grensestasjonen Eilat–Taba, og besøke «Sinais kystområde Aqaba», som strekker seg fra Taba og ned til Sharm el-Sheikh og omfatter Nueiba (Nuweiba), Katarinaklosteret, og Dahab, med visum for 14 dager, noe som gjør Taba til et populært turistmål. Et feriested kalt Taba Heights ligger rundt 20 km sør for Taba. Det har flere store hoteller, og et betydelig område for dykking, både fridykking og dykking med flasker, eller få undervisning i dykking via mange PADI-kurs. Andre rekreasjonsfasiliteter er en ny ørkengolfbane.
Xyloryctidae
Utseende
Små til ganske store (vingespenn 20–70 mm) sommerfugler med avlange, avrundede forvinger, som oftest mer eller mindre brunlige eller hvite, enkelte mer fargerike. Av utseende kan de minne om viklere eller nattfly. Kroppen er temmelig kraftig og hårete, hodet forholdsvis lite. Antennene er vanligvis trådformede, men de er smalt fjærformede hos noen hanner, halvparten til to tredjedeler så lange som forvingene. Labialpalpene er ikke påfallende store. Forvingene er avlange, avrundet firkantede, framhjørnet noen ganger sigdformet uttrukket. De er vanligvis enten brunspraglete eller hvite, ofte med spredte, små, svarte flekker. Bakvingene er ensfarget grålige, brede og avrundede med korte hårfrynser. Bakkroppens ryggledd har kraftige, pigg-aktige børster ved bakkanten. Beina er korte og kraftige, føttene (tarsene) tynne.
Levevis
Larvene lever på lav, levende planter eller døde eukalyptus-blader. De kraftige åmene lever i silkerør som de spinner. De artene som angriper levende planter kan finnes på over 20 ulike plantefamilier, men halvparten av artene lever på familiene Myrtaceae og Proteaceae. De voksne sommerfuglene flyr om natten.
Taba
Historie
Den 24. september 1995 ble Taba-avtalen (også kalt for Oslo 2-avtalen) signert av Israel og PLO i Taba.
Den 7. oktober 2004 ble hotellet Hilton Taba rammet av en bombe som drepte 34 mennesker, inkludert israelere, egyptere og russere. 24 dager senere konkluderte en undersøkelse av det egyptiske innenriksdepartementet at fem egyptiske gjerningsmennene hadde ikke mottatt noen ekstern hjelp, men fikk støtte fra beduiner på Sinaihalvøya.
I februar 2014 eksploderte en buss som skulle frakte turister til Katarinaklosteret i Taba kort før den skulle krysse grensen til Israel. Minst to fra Sør-Korea ble drept og 14 skadet i eksplosjonen som terrorister fikk skylden for.
Til tross for advarsler angående terrorisme økte turisme fra Israel til Taba i 2016 med mange reisende som ferierte ved de sørlige feriestedene ved Rødehavet.
Tabas beskyttende områder
Lokalisert akkurat rett sørvest Taba er beskyttet område på 3590 km², inkludert geologiske formasjoner som grotter, en rekke av daler, og fjelloverganger. Det er også en del naturlige kilder i området. Stedet har 25 arter med pattedyr, 50 arter med sjeldne fugler, og 24 arter med krypdyr (reptiler).
Transport
Ettersom Taba opprinnelig var kun en beduinlandsby var det aldri noen infrastruktur for transport. Først i 1972 bygget Israel en militær flyplass, lokalisert på et platå rundt 35 km fra Taba og som ble avmilitarisert med fredsavtalen i 1979. Den ble oppgradert og omdøpt til Taba internasjonale flyplass (IATA: TCP, ICAO: HETB), og håndterer nå et halvt dusin charterflygninger i uken fra Storbritannia, Belgia, Russland, Danmark, og Nederland. Mange turister kommer via grensestasjonen i Taba fra Eilat i Israel. En lystbåthavn har blitt bygget ved Taba Heights rundt 20 km sør for Tabe, og som jevnlig har fergetrafikk til Aqaba i Jordan, skjønt disse er begrenset til turister på organiserte turer.
Viktorija Sinitsina
Viktorija Aleksandrovna Sinitsina (russisk: ; født 29. april 1995) er en russisk kunstløper. Hun konkurrerer i isdans sammen med Nikita Katsalapov. De ble verdensmestere i 2021 og vant sølv under VM i kunstløp 2019.
Tidligere konkurrerte hun i isdans med Ruslan Zjigansjin, og de representerte Russland under Vinter-OL 2014 i Sotsji, der de ble nummer 16 i isdans.
Under Vinter-OL 2022 i Beijing, tok hun gull og sølv.
Bogotá
Bogotá, D.C. er hovedstaden i Colombia. Byen befinner seg i Distrito Capital (hovedstadsdistriktet) og er også hovedstad i det omkringliggende Cundinamarca. Med over 7,7 millioner innbyggere (per 2020) er Bogotá landets største by og blant de større hovedstedene i verden. Storbyområdet, som omfatter flere kommuner i Cundinamarca, hadde 10,7 millioner innbyggere i 2020.
Bogotá befinner seg i sentrum av Colombia i en høyde av 2625 meter over havet, i området kjent som Bogotásletta, som utgjør en del av Den cundiboyacanske høysletta.
Byen er også landets kulturelle, industrielle og økonomiske sentrum. På grunn av sine mange universiteter og biblioteker kalles den ofte «Latin-Amerikas Aten». Bogotás historiske sentrum er La Candelaria, hvor arkitekturen fra kolonitida er godt bevart.
Etymologi
Navnet Bogotá stammer fra ordet Bacatá på språket muisca, som ble snakket i området da spanjolene ankom. Bacatá var navnet på hovedstaden til zipa, den sørlige gruppen av muisca-folket. Ordet betyr «innhegninga utenfor åkerlandet» eller «det inngjerda området ved grensen».
I kolonitida het byen Santafé de Bogotá, og ble ofte omtalt kun som Santafé. Etter frigjøringen i 1819 fikk byen tilbake sitt indianske navn, Bogotá. Grunnloven av 1991 endret imidlertid navnet tilbake til Santafé de Bogotá, noe som skapte stor debatt. 18. august 2000 ble det vedtatt å på nytt fjerne «Santafé de» fra navnet, og byens offisielle navn er i dag Bogotá.
Historie
Før de spanske erobrernes ankomst var området befolket av folkegruppen muisca. Byen Bogotá ble grunnlagt 6. august 1538 av Gonzalo Jiménez de Quesada. Plassen Chorro de Quevedo er oppkalt etter ham. Bogotá ble seinere hovedstad i Visekongedømmet Ny-Granada. Etter frigjøringen fra Spania fortsatte byen å være hovedstad i de etterfølgende republikkene Gran Colombia og dagens Colombia.
Geografi
Bogotá ligger på vestsiden av Bogotásletta (Sabana de Bogotá), 2640 meter moh. Selv om det ligger på det som populært kalles "savanne" (Sabana), er det geografiske området faktisk et platå i Andesfjellene. Den utvidede regionen er også kjent som "Altiplano Cundiboyacense" som bokstavelig talt betyr "høyt platå ved Cundinamarca og Boyacá".
Bogotáelva (Río Bogotá) krysser Sabana, og 30 km sør for Bogotá faller den 132 meter i Tequendamafossen (Salto de Tequendama). Sideelvene danner daler med blomstrende landsbyer, hvis økonomi er basert på jordbruk, dyrehold og håndverksproduksjon.
Sabana avgrenses i øst av Andesfjellene. Omkringliggende åser, som begrenser byveksten, går fra sør til nord, parallelt med Guadalupe- og Monserratefjellene. Den vestlige bygrensen er Bogotáelva. Sumapaz Paramo (myr) utgjør grensen i sør og i nord strekker Bogotá seg over platået opp til byene Chia og Sopo.
Klima
Den offisielle registrerte temperaturrekorden er på 24,9 °C, som ble nådd i januar 1992 og mars 1995.
Månedene med mest nedbør er april, mai, september, oktober og november, der typiske dager for det meste er overskyet, med lavt skydekke og noe vind, og maksimumstemperaturer på 18 °C og minimumstemperaturer på 7 °C. Haglbyger er svært vanlige i regntiden, og kan være meget kraftige, spesielt i oktober. Dagene er milde eller kjølige og nettene kan bli moderat kalde fordi byen har milde vinder om natten hele året. Hyppig tåke når kald fjelluft synker ned i dalen byen betyr færre solskinnstimer enn forventet for en relativt tørr plassering på en så lav breddegrad.
Mens temperaturene er relativt jevne gjennom hele året kan værforholdene endre seg dramatisk i løpet av en enkelt dag. Klimatiske forhold er uregelmessige og variable på grunn av El Niño og La Niña, de klimatiske fenomenene som oppstår i og rundt Stillehavsbassenget og som er ansvarlig for markante klimatiske endringer. Dette gjør at byens vær er uforutsigbart, solrike morgener kan slå inn i en alvorlig storm om ettermiddagen (noe ofte omtalt som sol de Lluvia (bokstavelig talt, "regnfull sol"). I likhet med Quito følger nedbørmengdene uregelmessige mønstre gjennom året.
Administrasjon
I henhold til Colombias grunnlov har Bogotá status hovedstadsdistrikt (Distrito Capital), som sammen med landets 32 departementer utgjør Colombias 33 administrative enheter på første nivå under staten.
William Strachey
William Strachey (født 4. april 1572, gravlagt 21. juni 1621) var en engelsk forfatter og hans tekster er blant de fremste kilder til den tidlige historie av den engelske koloniseringen av Nord-Amerika. Han er best husket i dag som øyevitne til skipsforliset i 1609 på den ubebodde øya Bermuda med koloniskipet «Sea Venture», som ble fanget i en orkan mens det seilte til Virginia. De overlevende greide til sist å nå fram til Virginia etter å ha bygget to små skip i løpet av de ti månedene de tilbrakte på øya. Stracheys redegjørelse av hendelsen og av kolonien i Virginia er antatt av Shakespeareforskere til å være kilden eller inspirasjonen til Shakespeares skuespill Stormen.